כביש בגין

ממוזער|הכפר בית חנינא ההיסטורי מעבר לגדר ההפרדה ולצד כביש 50
ממוזער|כביש בגין מתפתל ליד אצטדיון טדי וחולף מעל נחל רפאים ומסילת הרכבת יפו–ירושלים
ממוזער|מחלף רוזמרין בעת בנייתו ורחוב רוזמרין בגילה, צילום לכיוון כביש 60
כביש בגין הוא כביש עירוני החוצה את ירושלים. הכביש ידוע גם כ"שדרות מנחם בגין". לפי משרד התחבורה היה מספר הכביש "404", אך בשנת 2012 המספר שונה ל-"50". בתיעוד הפנימי של עיריית ירושלים מספר הכביש היה בעבר "4", אך החל משנת 2012 גם העירייה משתמשת במספר "50". הכביש נקרא על שמו של ראש הממשלה לשעבר של מדינת ישראל, מנחם בגין.

היסטוריה
תכנון הכביש החל בשנות ה-70 של המאה ה-20 לצורך חיבור שכונת גילה, שתוכננה ל-35,000 נפש, למרכז ירושלים, ככביש רחב של ארבעה נתיבים מרמות לגילה. תוואי הכביש בקרבת גילה תוכנן להמשיך ישירות דרומה לחצות את העמק דרומית לאזור בו נמצא היום קניון מלחה, לעלות לגילה ולהתחבר לבית לחם. אולם אברהם יסקי, שתכנן את גילה מטעם משרד השיכון, לא רצה שהכביש יעבור דרך העמק ושכונת גילה ועל כן לחץ יחד עם משרד השיכון שהתוואי יעבור דרך בית צפאפא.

תכנון ראשוני של הכביש הושלם בשנת 1977, אך הקמתו בפועל של הקטע המרכזי בכביש החלה רק ב-1992. שלב א' של הכביש, באורך של כ-6.5 קילומטר בין שדרות גולדה מאיר ורחוב גולומב בדרום ירושלים, נפתח לתנועה ב-1998. מקטע זה כלל גם חפירת שתי מנהרות באורך של כ-400 מטר מתחת לכניסה לירושלים.

הכביש הוארך בשנים 2002, 2014 ו-2015. בשנת 2010 החלו עבודות להרחבת הכביש בין מחלף גבעת מרדכי וצומת גולומב ולהארכת הכביש לכיוון דרום עד לחיבורו עם כביש 60. במסגרת הפרויקט הוארך הכביש בשלב הראשון ממחלף גולומב עד למחלף מלחה, וקטע זה נפתח לתנועה ב-3 בדצמבר 2014. מקטע זה כולל שתי מנהרות באורך 130 מטרים ו-240 מטרים, ושני גשרים. בנוסף, הכביש כולל שני כבישי שירות לגישה לשכונת מלחה, קניון מלחה ואצטדיון טדי. מקטע נוסף באורך 2.3 ק"מ, בין מחלף מלחה ומחלף דב יוסף, נפתח ב-1 במרץ 2015. קטע זה כולל מנהרה מתחת לשכונת שרפאת. ב-20 באפריל 2016 נחנך השלב השלישי של הפרויקט. במקטע זה נסלל המשכו של הכביש ממחלף דב יוסף אשר חוצה את שכונת בית צפאפא ומסתיים במחלף רוזמרין (צומת המנהרות) של רחוב רוזמרין וכביש 60.

סלילת הכביש גרמה לירידת ערך הדירות הסמוכות לכביש, ועיריית ירושלים שילמה עקב כך פיצויים בסך של כ-35 מיליון ש"ח.

במשך מספר שנים היה ממוצע של 3–4 הרוגים בשנה בתאונות דרכים בכביש בגין. המשטרה הציבה בכביש מצלמות מהירות וחילקה מספר רב מאוד של דו"חות על נהיגה במהירות מופרזת ובעקבות זאת נרשמה ירידה במספר ההרוגים בכביש.

העבודות לבניית מחלף רוזמרין וחיבור עם כביש 60 (כביש המנהרות), המהווים את השלמתו הסופית של פרויקט כביש בגין כולו, הושלמו בספטמבר 2017. פתיחת מחלף רוזמרין לתנועה אפשר תנועה רציפה ללא רמזורים לכביש המנהרות וממנו.

בתחילת ינואר 2018, הוגשה לוועדה המקומית לתכנון ובנייה, הצעה לקירוי כביש בגין. על החלק המקורה עתידים להיבנות בנייני מגורים, כפר הייטק ופארק. ב-14 באוקטובר 2020 אישרה הוועדה את הצעה זו.

מחלפים וצמתים לאורך הכביש
ממוזער|מפת שדרות בגין במלחה
אורכו של כביש בגין הוא 17.2 קילומטר. הכביש נמתח ממחלף רוזמרין, המפגיש את הכביש עם כביש 60 ושדרות רוזמרין בדרום, עד לצומת עטרות, המפגיש את הכביש עם כביש 45 בצפון (לאחר כשלושה קילומטרים ממשיך כביש 45 לכביש 443).
קילומטריםשםסוג מפגשמיקוםדרכים מצטלבות כביש 50 מדרום לצפון (0) מחלף רוזמרין 25px גילה, שדרות רוזמרין 1.5 מחלף דב יוסף 25px בית צפאפא שדרות דב יוסף 2.7 מחלף מלחה 25px מלחה  (רחוב יצחק מודעי), דרך אגודת ספורט הפועל, דרך דוד בנבנישתי 3.4 מחלף גולומב 25px קטמונים, מלחה רחוב גולומב 4.6 מחלף גבעת מרדכי 25px גבעת מרדכי, בית וגן ,רחוב בצלאל בזק 6.4 מחלף קריית משה 25px קריית משה, גבעת רם שדרות יצחק רבין 7.0 מנהרת ליפתא 25px רוממה 570 מטר (כולל פרגולה) 7.8 מחלף גבעת שאול 25px גבעת שאול (שדרות בן-גוריון) 9.3 מחלף גולדה מאיר 25px הר חוצבים 10.2 מחלף יגאל ידין 25px רמות אלון  12.5 מחלף בנציון נתניהו 25px בית חנינא 16.2 צומת עטרות 25px עטרות

ראו גם
 נתיבי איילון
 נתיבי המפרץ

 לקריאה נוספת 
 דוד קרויאנקר, ירושלים: סיפורו של כביש - סיפורה של עיר מתפתחת: תהליך התכנון והביצוע של שדרות מנחם בגין (כביש מס’ 4) 1930-1998, בהוצאת עיריית ירושלים, 1998

קישורים חיצוניים

  כביש בגין, באתר חברת מוריה




 הערות שוליים 

בגין, כביש
קטגוריה:ירושלים: רחובות
קטגוריה:ישראל: מנהרות כביש
קטגוריה:הנצחת מנחם בגין